عِمران اَحمَد خان نِیازی (اُردوٗ: عمران احمد خان نیازی‎‎) چھُ اَکھ پٲکِستٲنؠ سِیاسَتھ دان تہٕ سٲبقہٕ کِرٛکَٹ کھِلٲڑؠ یۆم پٲکِستانٕکؠ زٕتووُہیُٛم تہٕ سٲبِقہٕ ؤزیٖرِ اَعظَم چھُ تہٕ بیٚیہِ پاکِستان تحریک اِنصافٔکؠ سَربَراہ۔ ییٚمہِ برٛونٛہہ چُھ ہُم ۲۰۰۲ء پؠٹھ ۲۰۰۷ء تام تہٕ ۲۰۱۳ء پؠٹھ ۲۰۱۸ء تام پاکستان نیشنل اسمبلی ہُنٛد رُکُن تہِ روٗدمُت۔ سِیاستَس مَنٛز قَدَم ترٛاونہٕ برٛونٛہہ اوس ہُم مٲہِر کِرٛکَٹ کِھلٲڑؠ تہٕ پٲکِستان نیشنَل ٹیٖمِ سٟتؠ گِندُکھ الہٕ پلہٕ وُہَن ؤرؠ یَن بینُل اَقوٲمی کِرٛکَٹ۔ عِمران خان چھُ زامُت لوہوٗر کِس نِیازی پَشتوٗن خاندانس مَنٛز تہٕ وٲلِد صٲبَس اوسُکھ ناو اِنجیٖنَر اِکرام اُللّٰه خان نِیازی۔ اِبتِدٲیی تٲلیٖم کٔرَکھ پٲکِستانسٕے مَنٛز حٲصِل تہٕ گرَٛجویشَن کٔرٔکھ کیبل کالیج آکسفورڈ پؠٹھ مَُکمل۔ یِمَو کۆر ترُٛواہ ۱۳ ؤرچہِ عمرِ مَنٛز کرِکٹ گِندُن شوٗروٗ تہٕ تیٚمہِ پَتہٕ لٔگؠ کالج طَرفہٕ گِنٛدنہِ، اَرٕداہ ۱۸ ؤرچہ عمرِ مَنٛز کٔرَکھ پٲکِستان قومی کرِٛکَٹ ٹیٖم مَنٛز شمولیت اختیار تہٕ اَمہِ ؤری کۆرُکھ بینُل اَقوٲمی کرِٛکَٹُک آغاز ۱۹۷۱ء بَرمِنگَمس مَنٛز برِطانیاہس خَلاف سیٖریٖز گِندِتھ تہٕ ییٚمہِ پَتہٕ روٗدِ ہُم ۱۹۸۲ء پؠٹھ ۱۹۹۲ء تام ٹیٖم ہُنٛدِ کَپتان تےٚ۔ عِمران خان سٕنٛز قیادتَس اَنٛدَر زیٛوٗن پٲکِستانَن ۱۹۹۲ء تُک کرِٛکَٹ وَرَلڈ کَپ۔

ذٲتی زِندگی تہٕ تٲلیٖم
عِمران خان زاوِ ۲۵ نَوَمبَر ۱۹۵۲ لوہوٗر پٲکِستانَس مَنٛز، اۄمہٕ ٲسؠ پشتون کِس مشہوٗر نِیازی خاندانَس سٟتؠ تَعلُق تھاوان مَگر إہٕنٛز والدہ ٲسؠ زیٛادٕ تر میانوالی مَنٛز آسان۔ خان اوس اکرام الہ خان نِیازی سُند اَکھ کُن نِچو۔ شُراہمِ صدی مَنٛز ٲس إہٕنٛدِ جد ہیبت خان نِیازی شیر شاہ سوری سٕندِ معزز فوٗجی جنرل بیٚیہِ پنجابٔکِ گورنر۔ إہٕنٛز والدہ ٲس پشتون کِس برکی قبیلس سٟتؠ تعلق تھاوان اِمہ کبیلن چھُ مجید خان تہٕ جاوید برکی ہِوؠ کرکٹر پاکِستانس دِتمٔتِ۔جَوٲنی مَنٛز ٲسؠ عِمران خان خاموش مزاج انِسان۔ اِبتِدٲیی تٲلیٖم کرٔکھ لوہوٗر کِس کیتھیڈرل اسکول تہ ایچیسن کالج پؠٹھ حاصِل امہِ پتہٕ گٔیہِ اعلیٰ تٲلیٖم حاصل کَرنہٕ خٲتٔر برطانیہ تَتؠ کۆرُکھ رائل گرامر  اسکول مَنٛز دٲخلہ تہ پتہٕ کرٔکھ آکسفورڈ یونیورسٹی مَنٛز سیاست، فلسفہ تہ معاشیات کیٚن مضمونَن مَنٛز گریجویشن حاصل۔ ۱۹۷۴ء مَنٛز رودِ آکسفورڈ یونیورسٹی کِرکٹ ٹیم کپتان۔

کِرٛکَٹ
نہ
عِمران خاَن چھُ لۄکچار پؠٹھ کِرکٹَس سٟتؠ وابَسطہٕ رودمُت، گۄڈنیُٛک میچ گِنٛدُکھ لوہوٗرَس مَنٛز۔ ۱۹۷۰ کِس اِبتِدا مَنٛز ٲسؠ یِم لوہوٗر اے (۱۹۶۹-۱۹۷۰)، لوہوٗر بی (۱۹۶۹-۱۹۷۰)، لوہوٗر گرین (۱۹۷۰-۱۹۷۱) تہٕ لوہوٗر تیٖم (۱۹۷۰-۱۹۶۱) خٲطرٕ گِنٛدان۔  اہنٛزَے قیادتَس مَنٛز زیٚوٗن پاکِستانَن ۱۹۹۲ عالمی کِرٛکَٹ ورلڈ کَپ۔ یمو کۆر فٔرسٹ کلاس کِرٛکَٹ ۱۹۶۹ پؠٹھ لوہوٗر کہِ طرفہٕ گِندُن شروع تہٕ سرگودھاہَس خلاف گِندُکھ گۄڈنیُٛک میچ۔ ۱۹۷۱ مَنٛز گِندُکھ انٛگلِستانَس خِلاف پَنُن گۄڈنیُک بین اقوامی ٹیسٹ میچ
خان چھُ اوکسفورڈ کِرٛکَٹ ٹیٖمُک رُکُن تہِ رودمُت۔یِمو چھُ باقٕے ٹیٖمَن خٲطرٕ تہٕ گِنٛدمُت یِمَن مَنٛز داوود اِندستریز (۱۹۷۵-۱۹۷۶)، پاکستان اِنٹرنیشنل ایر لاینٕز کِرٛکَٹ ٹیٖم، سوسیکس ٹیٖم شٲمِل چھِ۔گۄدیِنُک ٹیست کِرٛکَٹ گِنٛد یِمو اِنگلِستانَس سٟتؠ جوٗن ۱۹۱۷ ایجِبیسٹَن کِرٛکَٹ مٲدانَس مَنٛز. ترٛے ؤری پَتہٕ گِنٛد یِمو اَکھ دۄہ بَین الاقوٲمی میچ یہِ تہِ گِنٛد یِمو اِنگلِستانَس سٟتؠ۔ اوکسفرڈ یونیورسٹی مَنٛز تٲلیٖم مُکَمل کَرنہٕ پَتہٕ آے ۱۹۷۶ مَنٛز یِم پٲکِستان واپس تہٕ کٔرکھ پانَس خٲطرٕ پاکِستان کِرٛکَٹ ٹیٖمس مَنٛز جاے محفوٗظ ۱۹۷۶-۱۹۷۷ یَتھ دوران یِمو نِوزِلینڈ تہٕ اَسٹرلِیاہَس سٟتؠ میچ گِنٛد۔خان اۄس گۄڈٕ درمِیان تیٖزی سان بال ترٛاون، اَمہِ پَتہٕ لٲج یِمو واریاہ تیٖزی سان بال ترٛاون۔ یِم وٲتؠ پَنِس عروٗجَس ۱۹۸۲ مَنٛز، نَوَن (۹) ٹیسٹ میچَن مَنٛز نِیکھ ۶۲ وِکٹھ۔ جَنؤری ۱۹۸۳ مَنٛز ہِندوستانَس خَلاف میچَس مَنٛز کٕرکھ ۹۲۲ پوہِنٛٹ حٲصِل۔

سِیٲسی پییٚشہِ
اِبتِدٲیی ؤری
کِرکٹ پییٚشش دوران آے عِمران خانَس سِیٲسی پیٚشکش دِینہٕ ۔۱۹۸۹ مَنٛز دِژ یِمَن محمد ضیاء الحقن داوَتھ پٲکِستان مُسلِم لیٖگس مَنٛز شٲمِل گژھنہٕ خٲطرٕ، یَس یِمو مَنسوٗخ کٔر۔ نواز شریفن تِہ دِژ یِمَن داوَتھ۔
۱۹۹۳ مَنٛز  آو خان بَناونہٕ سیاحتی سٕفیٖر موین خان سٕنٛز جَکوٗمَتھ مَنٛز۔ اَتھ جاے پؠٹھ رود یِم ۳ رؠتن۔ ۱۹۹۴ کِس آخرَس مَنٛز  کورُن أکِس جَماعت مَنٛز شِرکَت یۄس حَکوٗمَتھس کٕٹھ آسؠ کَران۔ اَمہِ جَماعت ہٕنٛد سَرپَرست آسؠ حامِد گُل۔ إتھ ؤریس مَنٛز کور عِمران خانَن سِیاسَتھ مَنٛز حِصہٕ نِنُک فٲصلہٕ۔۲۵ اَپریل ۱۹۹۶ مَنٛز بَنٲو خانَن اَکھ سِیٲسی جَماعت پاکِستان تحریک اِنصاف۔ ۱۹۹۷ مَنٛز ؤتھ خان اِنتِخابَس ۲ اِنتِخابی حَلقو پؠٹھ  مَگر یہِ رود نہٕ کامیاب۔

کٔشیٖر
عِمران خانَن تُل ۱۹۷۱ پَتہٕ گۄڈنِک پِھرِ اقوامِ متحد ہٕنٛز سلامتی کونٛسلَس مَنٛز کٔشیٖرِ ہُنٛد مَسلہٕ تہٕ یزُھن زِ کٔشیٖرِ ہُنٛد مَسلہٕ گژھہِ کَتھ باتھِ سٟتؠ حل یُن کَرنہٕ۔

سَمٲجی کامہِ
۱۹۹۰ء دُوران دیُت عِمران خانَن کھیلَن باپَتھ یونیٖسؠفُک خاص نمٲئِندٕ بٔنِتھ بَنٛگلادیش، پٲکِستان، سری لنٛکا، تہٕ تھائی لینٛڈس مَنٛز صحت تہٕ اِمیگرٛیشَن پرٛوگرامَن واریاہ فروغ۔ اؠمو چُھکھ لَنٛدنُک بۆڈ بار کِرکٹ اِدارٕ لارٛڈ ٹٕرنٲرٔس سٟتؠ تےٚ کٲم کٔرمٔژ۔ ۱۹۹۲ء کہِ ورلڈ کَپ پتہٕ گٔیٛؠ عالمی کرِکٹ نِش سبکدوش تہٕ امہِ پتہٕ گٔیہِ سمٲجی کامؠن مَنٛز آوٕرِ، اَتھی دُوران ترٛٲوٕکھ پَنؠ نہِ ماجہِ ہٕنٛد ناوٕ شوکت خانم میموریل کینسر ہسپتالٕچ بُنیاد یوٚس زنہٕ پٲکِستٲنُک گۄڈنیُک کینسر ہسپتال اوس۔ امہِ چہ تٲمیٖر خٲتٔر کۆرُکھ دُنیا بھرٕ پؠٹھ ۲۵ مِلیَن ڈالَر زَکات خمع۔
۲۷ اَپریل ۲۰۰۸ کۆر عِمران خانَن میانوالی ضلعس مَنٛز نمل کالج نٲمی اکہِ تکنیٖکی کالجُک قیام تہٕ دَسمبر ۲۰۰۵ پؠٹھ چھُ اَتھ بریڈ فورڈ یوٚنورسِٹی کہِ ایسوسیٖایٹ کالجُک درجہٕ حٲصِل۔ ایٚمیٛن چُھ بیٚیہِ اَکھ تنظیٖم یَتھ عِمران خان فاؤنڈیشن ناو چھ، ایمُک مقصد چُھ پورٕ پٲکِستٲنَس مَنٛز محتاج لوٚکَن ہٕنٛز مدد کرٔنؠ، امہِ تنظیٖمہِ چُھ پٲکِستٲنَس مَنٛز سٲلاب زدَن واریاہ مدَد کٔرمٔژ۔ عِمران خان فاؤنڈیشن تہٕ بخش فاؤنڈیشن کٔر یِکہٕ وٹہٕ اَکھ مُہِم روشن گاؤں شروع، اَتھ مہمِ تَحت ایٚن منتخب گامَن مَنٛز شمسی توانٲئی ۂنٛدِ سٹیشَن قٲیِم کَرنہٕ تہٕ گامہٕ والؠن اؠن اَتھ توانٲئی پؠٹھ چَلَن وٲلؠ لالٹیٖن دینہٕ۔

ادبی کٲم
خانَن چھِ ۶ کِتابہٕ شایع کَرمٔژ۔ أم چھُ پٲکِستان کِہ تَوٲریٖخ مُتعلِق تہِ لیکھمُت پَنِنہٕ کِتاب میں اور میرا پاکستان یۄس ۲۰۱۴ مَنٛز ہِندی تہٕ ارُدوُ زَبان مَنٛز شایع آے کَرنہٕ۔ اَتھ کِتابِہ مَنٛز چھُ ہِندوستان تہٕ پٲکِستان مَنٛز ۱۹۶۵ تہٕ ۱۹۷۱ سَپدیٲمِت جَنٛگَن ہِنٛد ذِکِر۔


== حَوالہٕ ==